פירוש נוסף ערך זה עוסק באפיפיור הנוכחי. אם התכוונתם למשמעות אחרת, ראו פרנציסקוס (פירושונים).

**פרנציסקוס** (בלטינית: **Franciscus**; נולד ב-17 בדצמבר 1936 נולד כ**חורחה מריו ברגוליו**; בספרדית: **Jorge Mario Bergoglio**) הוא האפיפיור הנוכחי, ה-266 למניין. הוא נבחר לתפקידו ב-13 במרץ 2013.

פרנציסקוס נולד בבואנוס איירס שבארגנטינה, והוסמך לכמורה ב-1969. ב-1998 היה לארכיבישוף המטרופוליטני של בואנוס איירס, וב-2001 מונה לחשמן. פרנציסקוס הוא הישועי הראשון שנבחר לאפיפיורות, הראשון מיבשת אמריקה ומחצי הכדור הדרומי, והאפיפיור הלא-אירופי הראשון זה 1,282 שנה, מאז גרגוריוס השלישי שנולד בסוריה. הוא דובר ספרדית (כשפת אם), לטינית, אנגלית, איטלקית וגרמנית.

ביוגרפיה
--------

שלט האצולה האפיפיורי של פרנציסקוס
חורחה מריו ברגוליו נולד בבואנוס איירס. אביו, מריו, נולד סמוך לעיר טורינו שבאיטליה והיגר לארגנטינה, שם הועסק כעובד מסילת ברזל. אמו, רגינה סיבורי, הייתה עקרת בית ילידת ארגנטינה, ומקור משפחתה מצפון איטליה. לברגוליו ארבעה אחים ואחות. בהיותו נער, הוסרה בניתוח ציסטה מאחת מריאותיו. הוא הוכשר כטכנאי כימיה, ועבד מספר שנים ככימאי במעבדת מפעל. בהמשך החליט לפנות לכמורה ונרשם לסמינר בשכונת ויז'ה דבוטו (Villa Devoto). ב-11 במרץ 1958 הצטרף למסדר הישועי כמועמד לחברות. לאחר מכן סיים תואר בפילוסופיה באוניברסיטה הקתולית של בואנוס איירס ב-1960.

קריירה
------

בשנים 1964–1965 לימד ספרות ופסיכולוגיה בבית הספר התיכון הישועי בסנטה פה ומ-1966 שימש כמרצה לאותם תחומים באוניברסיטה הישועית של המושיע (Universidad del Salvador) בבירה. כעבור שנה שב ללימודי תאולוגיה. ב-13 בדצמבר 1969 הוא הוסמך לכמורה. בשנים 1971–1972 שהה באלקלה דה אנארס שבספרד במסגרת תקופת החניכות הסופית שלו כישועי. לאחר מכן מילא תפקידי סגל שונים בסמינר הישועי הגבוה סן חוסה (Colegio Máximo San José) בסן מיגל. הוא התקבל כחבר מלא במסדר ב-22 באפריל 1973. ב-31 ביולי נבחר לראש הפרובינציה הארגנטינאית של הישועים, דהיינו לראש המסדר במדינה. הוא שימש בתפקיד זה עד 1980, ואז חזר לסן מיגל בתפקיד הרקטור של הסמינר.

### המשטר הצבאי

ברגוליו הואשם באי-נקיטת עמדה ובהימנעות מעיסוק במצב הפוליטי בתקופת החונטה הצבאית והמלחמה המלוכלכת, כשהשלטונות עצרו והעלימו אלפי מתנגדים. העיתונאי הוראסיו ורביצקי אף האשים אותו כי הסיר את הגנתו משני ישועים, אורלנדו ז'וריו ופרנסיסקו חליקס, שהיו ידועים כבעלי דעות פרוגרסיביות. השניים נעצרו למשך חמישה חודשים ועונו. כמה ממתנגדיו אף טענו שתמך ישירות במשטר, ועורכי דין לזכויות אדם תקפו אותו כשסירב פעמיים להופיע בבית המשפט בדיונים שעסקו בעינוים וברציחתם של עצירים, לפני שהסכים לבסוף ב-2010. ברגוליו טען כנגדם כי פעמים רבות הסתיר אנשים שנרדפו בבניינים שהיו שייכים לכנסייה. כיום, הקונצנזוס אצל כל החוקרים שבחנו את הביוגרפיה של ברגוליו הוא שההאשמות נגדו לא היו נכונות.

### כארכיבישוף של בואנוס איירס

ברגוליו כארכיבישוף בפגישה עם נשיאת ארגנטינה כריסטינה פרננדס דה קירשנר, 2008
ב-20 במאי 1992 מונה למשנה לבישוף בהגמונות של אזור הבירה. ב-3 ביוני 1997 קודם לממלא-מקום (אנ') הארכיבישוף המטרופוליטני של בואנוס איירס, אנטוניו קווארַסינו. ב-28 בפברואר 1998 ירש את קווארסינו עם מותו, ושימש בתפקיד הארכיבישוף עד לבחירתו לכס האפיפיורות. ב-6 בנובמבר מונה גם לבישוף האוניאטים בארגנטינה. הועלה לדרגת חשמן על ידי יוחנן פאולוס השני ב-21 במאי 2001. באותה תקופה הוא התקרב ליצחק ענתבי סקה, הרב הראשי של בואנוס איירס וקשר זה נשמר עד היום.

ב-2005, בעת בחירת יורשו של יוחנן פאולוס השני, הועלה שמו על ידי משקיפים כמועמד בעל סיכויים. קיבל עשרה קולות בהצבעה הראשונה של הקונקלווה, שלושים-וחמישה בשנייה וארבעים בשלישית, והגיע למקום השני במניין הקולות. הפסיד לחשמן יוזף רצינגר. במשך שנותיו כחשמן היה חבר במספר מחלקות בקוריה הרומאית: הוועדה לפולחן אלוהי ומשמעות הסקרמנטים, ועדת הכמורה, הוועדה למוסדות חיים מקודשים ואגודות החיים האפוסטוליות, המועצה האפיפיורית למשפחה והנציבות לענייני אמריקה הלטינית.

במאי 2007 הציג את הגרסה הסופית של הצהרה משותפת של הבישופים של אמריקה הלטינית - "מסמך אפרסידה" - עם אישורו על ידי האפיפיור בנדיקטוס השישה עשר. במסמך, קרא לשיפור מצבם של העניים והכריז כי אנשים המביעים דעות שאינן עולות בקנה אחד עם עמדות הכנסייה, כמו תמיכה בהפלות, אינם זכאים להשתתף בסעודת האדון.

### כאפיפיור

פרנציסקוס בעת ביקורו בכותל המערבי, 2014
עם בחירתו לאפיפיור במרץ 2013, לאחר פרישתו של בנדיקטוס השישה עשר, אימץ ברגוליו את השם הדתי "פרנציסקוס", שלא שימש איש מקודמיו. סגן דובר הוותיקן, תום רוסיקה, מסר לרשת CNN כי הוא בחר בשמו הטקסי לכבוד הקדוש פרנציסקוס מאסיזי בן המאה ה-13, מייסד מסדר הפרנציסקנים, מאחר ש"הוא אוהב את העניים", כמו הקדוש. מספר פרשנים שיערו קודם לכן כי הייתה זו מחווה לפרנסיסקו חאווייר.

ביום בחירתו, הוותיקן הדגיש כי הוא ייקרא "פרנציסקוס" ללא ציון סיפרה רומית (בדומה ללנדו או רומנוס). דובר הוותיקן אמר כי השם יהפוך ל"פרנציסקוס הראשון" אם ייבחר פרנציסקוס השני. ב-23 במרץ 2013 נפגשו האפיפיורים פרנציסקוס ובנדיקטוס השישה עשר ברומא והתפללו בצוותא. ב-11 בדצמבר 2013 נבחר לאיש השנה של המגזין טיים לשנת 2013.

ב-25 וב-26 במאי 2014 ביקר האפיפיור פרנציסקוס בישראל. במסגרת ביקורו זה ביקר ביד ושם.

בספטמבר 2015 ערך פרנציסקוס ביקור ראשון בארצות הברית. התקבל בטקס חגיגי בבית הלבן על ידי הנשיא ברק אובמה, וב-24 לחודש נאם בפני מושב משותף של שני בתי הקונגרס. פרנציסקוס גם ביקר בקתדרלת פטריק הקדוש ובאנדרטה הלאומית והמוזיאון לפיגועי 11 בספטמבר שבניו יורק, וכן בבית כלא בפילדלפיה.

בשנת 2017 נבחר על ידי הטיים מגזין כאחד ממאה האנשים המשפיעים בעולם.

בפברואר 2019, לראשונה בהיסטוריה, ביקר האפיפיור בחצי האי ערב. האפיפיור נחת באבו דאבי והשתתף בוועידה למען שיח בין-דתי בהשתתפות מאות נציגים מכל הדתות. סיבה עיקרית לביקור היא המאבק ברדיפה הדתית של מיעוטים נוצרים. לפי נתוני הוותיקן, אלימות של ארגוני טרור, מלחמות ומתיחות צמצמו את שיעור הנוצרים במזרח התיכון מ-20% מסך האוכלוסייה לפני מלחמת העולם הראשונה ל-4% כיום. במהלך ביקור זה באיחוד האמירויות הערביות, האפיפיור נפגש עם האימאם הגדול של מסגד אל-אזהר אחמד אל-טייב. שם הם חתמו יחד על המסמך של האחווה אנושית, שלימים היווה השראה להחלטת האו"ם שקבעה את 4 בפברואר כיום האחווה הבינלאומי.

ב-6 במרץ 2021, התארח בנג'ף שבעיראק, אצל המנהיג השיעי הנחשב ביותר בעיראק, האייתולה עלי סיסתאני בן ה-90. בביקור קרא למוסלמים לפיוס ולאימוץ המיעוט הנוצרי בעיראק, ונענה על ידי מארחו בהודעה, ש"הנוצרים זכאים לחיות בעיראק בשלום ובביטחון, בדיוק כמו אחיהם המוסלמים".

דעותיו
------

כארכיבישוף נודע ברגוליו באורח חייו הצנוע: הוא עזב את ארמונו ועבר לדירה בעיר, והוא נוסע בתחבורה הציבורית. הוא מטיף לעזרה לעניים ולהגברת השוויון בחברה, אך הקפיד להרחיק את עצמו מ"תאולוגיית השחרור" (Theologia liberationis), זרם רעיוני הרווח בכנסייה בדרום-אמריקה שרבים מתומכיו מזוהים עם הסוציאליזם ואף עם המרקסיזם. הביוגרף שלו, סרחיו רובין, הצהיר כי האפיפיור החדש אינו פרוגרסיבי ורחוק מתמיכה ברעיונות התנועה, אף כי הוא "מבקר את הנאו-ליברליזם ואת קרן המטבע הבינלאומית, ומבלה זמן רב בשכונות העוני." הוא נחשב מקורב לארגון המאמינים "קומוניון ושחרור" (Comunione e Liberazione), הדוגל בשמרנות חברתית ומזוהה עם הימין המתון באיטליה.

אף על פי שהתנגד לתוכנית ממשלתית להפצה בחינם של אמצעי מניעה, פרנציסקוס מחזיק בעמדות ליברליות יחסית בנושא, ומאמין כי ניתן להשתמש בהם כדי למנוע התפשטות מחלות. הוא מתנגד נחרץ להפסקת היריון והגדירה כ"שד המנוגד לתוכניתו של האל". ב-2010 התנגד בחריפות לאישור הממשלה לערוך נישואים חד-מיניים בארגנטינה. הוא גם עודד את הכמורה ואת ההדיוטות להתנגד להמתות חסד. במאי 2013, באמירה שחורגת מהקו הכנסייתי השמרני, אמר פרנציסקוס שגם אתאיסטים זוכים לגאולה, אם מעשיהם טובים.

ב-26 במאי 2013 תקף האפיפיור את המאפיה הסיציליאנית וקרא למאפיונרים להפסיק לנצל אנשים ולדרדר אותם לפעולות פליליות, בהן זנות. האפיפיור קרא לאנשי המאפיה לשנות את דרכיהם, יום לאחר שקידש בטקס מיוחד כומר איטלקי מפלרמו שנרצח בשנת 1993 על ידי מאפיונרים לאחר שהטיף נגד המאפיה בשכונה שבה פעלה הקוזה נוסטרה. פרנסיסקוס אמר לקהל המאמינים הרב שהתאסף בכיכר פטרוס הקדוש בוותיקן שהמאפיה הרגה את הכומר ג'וזפה פוגליסי משום שהוא ניסה להרחיק בני נוער מלהתקרב למאפיה ולהתגייס לשורותיה. הוא אמר שכואב לו כשהוא חושב על כל האנשים שנוצלו על ידי הפשיעה המאורגנת.

האפיפיור פרנציסקוס נודע בדעותיו הליברליות והפתוחות יחסית כלפי הקהילה הלהט"בית. ב-29 ביולי 2013 הדהים פרנציסקוס כשאמר "מי אני שאשפוט הומואים?", והוסיף שאף על פי שהכנסייה עדיין רואה במימוש תשוקות הומוסקסואליות חטא, "אם אדם מסוים הוא הומו שמאמין באלוהים ושיש לו רצון טוב - מי אני שאשפוט אותו?". במאי 2018, אמר פרנציסקוס לחואן קרלוס קרוס, גבר הומוסקסואל שעבר התעללות מינית בילדותו, כי "אלוהים ברא אותך כזה, הוא אוהב אותך כפי שאתה ולי לא אכפת. האפיפיור אוהב אותך כך. אתה צריך להיות מרוצה ממי שאתה". ב-21 באוקטובר 2020 הודיע פרנציסקוס בסרט תיעודי חדש כי "להומוסקסואליים יש זכות להקים משפחה", והוסיף "אף אחד לא צריך להיות אומלל או להיות מוחרם בגלל זה. עלינו ליצור חוק איחוד אזרחי. כך הם יהיו מכוסים באופן חוקי".

ב-28 באוקטובר 2014 הרצה פרנציסקוס בפני חברי האקדמיה האפיפיורית למדעים, הרחיב את הפתח שפרץ קודמו בסוגיית האבולוציה והוסיף גם הסכמה למפץ הגדול.

ב-2015 פרסם אנציקליקה בשם לאודאטו סי ובה ביקר את תרבות הצריכה לאור תרומתה להתחממות גלובלית, תוך קריאה לשמור על הסביבה ולהאבק בשינוי האקלים הנגרם על ידי פעילות אנוש.

ספריו
-----

חורחה מריו ברגוליו חיבר ספרים רבים, ובהם ספר אחד בשיתוף עם אברהם סקורקה (המכהן כרב קונסרבטיבי בבואנוס איירס, ומחזיק גם בדוקטורט בכימיה מאוניברסיטת בואנוס איירס), שתורגם גם לעברית, תחת הכותרת "על רומא וירושלים: שיחות בין אפיפיור לרב".

ראו גם
------

* ביקור האפיפיור פרנציסקוס בישראל

מונטסה אלוורדו

M
ontse היא הנשיאה ו-COO של EWTN News, Inc. חטיבת החדשות של Eternal Word Television Network, שם היא מפקחת על פלטפורמות מדיה חדשותיות גלובליות היוצרות תוכן באנגלית, ספרדית, גרמנית, צרפתית, פורטוגזית, ערבית ואיטלקית. אחזקותיה כוללות את סוכנות הידיעות הקתולית, המרשם הלאומי הקתולי, קבוצת ACI, צ'רצ'פופ וסדרת תוכניות חדשות בטלוויזיה וברדיו.

תפקידה המנהיגותי ב-EWTN הגיע שנתיים לאחר שנבחרה למארחת המייסדת של EWTN News in Depth, תוכנית דיונים חדשותית שבועית של אירועים אקטואליים בכנסייה הקתולית, בפוליטיקה ובתרבות, מנקודת מבט קתולית.

לפני EWTN, מונסה בילתה ארבע עשרה שנים בקרן Becket for Religious Liberty, שם היא נבחרה לתפקיד COO ומנהלת מנכ"לית בפברואר 2017. בפרופיל של מהדורת סוף השבוע של וול סטריט ג'ורנל עם ההקדמה הבאה: "מגן על כל הדתות, בחזית של מלחמות התרבות של אמריקה", כהונתה בבקט פיקחה על שנים עשר ניצחונות בחירות הדת של בית המשפט העליון בהגנה על האחיות הקטנות של העניים, זכויות הקבוצות הדתיות לבחור את מנהיגיהן, זכויות האסירים המוסלמים, זכויות האזרח של בתי ספר ובתי כנסת יהודיים ושמירה סוכנויות אומנה דתיות.

למונטסה יש תארים מאוניברסיטת ג'ורג' וושינגטון והאוניברסיטה הבינלאומית של פלורידה. היא כיהנה בוועדת הנשים של מחוז מונטגומרי (מרילנד) וכיום היא במועצת המנהלים של הקרן לזכויות מטופלים, התובעת המובילה נגד הלגליזציה של סיוע להתאבדות; יועץ הדיוט לוועדת החירות הדתית של ועידת ארצות הברית של הבישופים הקתולים (USCCB); במועצה המייעצת ל- Council of Major Superiors of Women Religious (CMSWR) ולמכון GIVEN; חבר גאה במועצת המנהלים של מכללת בנדיקטין, מכון אקטון ומרכז המידע הקתולי. מונטסה פורסם בניו יורק טיימס, USA Today ובוול סטריט ג'ורנל, בין פרסומים מרכזיים אחרים. נולדה במקסיקו סיטי, היא דוברת ספרדית וצרפתית שוטפת.

צפו בהרצאה שלה מפורום GIVEN 2019!

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **פרנציסקוס** |
| ויקיחדשות דיווחים בוויקיחדשות: **תגית:פרנציסקוס** |
| ויקישיתוף תמונות ומדיה בוויקישיתוף: **פרנציסקוס** |

* פרנציסקוס, ברשת החברתית אקס (טוויטר)
* פרנציסקוס, ברשת החברתית אינסטגרם
* פרנציסקוס, ברשת החברתית Goodreads
* נוסח ההכרזה על בחירתו של האפיפיור פרנציסקוס, באתר הוותיקן
* "חורחה מריה ברגוליו" ברשימה ביוגרפית של החשמנים המכהנים (באנגלית)
* פירוט מסלולו של פרנציסקוס בהיררכיה של הכנסייה הקתולית (באנגלית)
* "פרופיל של החשמן ברגוליו" בעיתון "קתוליק הראלד" (באנגלית)
* סקירה ביוגרפית, בהגרדיאן (באנגלית)
* "יומן הקונקלווה ב-2005" באתר העיתון "לה סטמפה" (באיטלקית)
* "האפיפיור הישועי הראשון" באתר "אל מונדו" (בספרדית)
* אתר למנויים בלבד אנשיל פפר, עשן לבן בוותיקאן: האפיפיור החדש: חורחה מריו ברגוליו - פרנסיסקוס, באתר הארץ, 14 במרץ 2013
* סרטונים האפיפיור פרנציסקוס והקשר היהודי, על הבחירה בברגוליו והייחוד שלו, באתר ‏מאקו‏, 14 במרץ 2013
* מארק בינלי, פרנציסקוס כוכב עליון, באתר ישראל היום, 28 בפברואר 2014
* אתר למנויים בלבד הארץ, האפיפיור נוטש את ה"פופ-מוביל" הממוגן: "לא אדבר אל העם מקופסת סרדינים", באתר הארץ, 15 ביוני 2014
* אמיר תיבון‏, נתניהו, אבו מאזן ורוח הקודש, באתר וואלה!‏, 21 במאי 2015 סרטונים
* אתר למנויים בלבד נטע אחיטוב, פרנציסקוס, הסלב הסביבתי הגדול ביותר בכל הזמנים, באתר הארץ, 18 בנובמבר 2015
* כרמה בן-יוחנן, "פוליטיקת המחוות של האפיפיור פרנציסקוס", 'הזמן הזה' - מגזין למחשבה פוליטית, תרבות ומדע מבית מכון ון ליר בירושלים, אוגוסט 2018
* אתר למנויים בלבד ג'ייסון הורובייץ, ניו יורק טיימס, האפיפיור פרנציסקוס סוגר עשור של כהונה, באתר הארץ, 25 במרץ 2023
* פרנציסקוס, באתר אנציקלופדיה בריטניקה (באנגלית)
* פרנציסקוס (1936-), אפיפיור, דף שער בספרייה הלאומית

הערות שוליים
------------

1. 1 2 3  "האפיפיור פרנציסקוס" באתר הגרדיאן (באנגלית)
2. 1 2  "הבחירה באפיפיור מעלה האשמות", באתר הוושינגטון פוסט (באנגלית)
3. ↑  "שם האפיפיור הוא תקדים מהפכני", באתר CNN (באנגלית)
4. ↑  ביל גלאובר, "שם האפיפיור מתקשר לשורשיו הישועיים, לא לפרנציסקוס מאסיזי", באתר "ג'ורנל סנטינל" (באנגלית)
5. ↑  הולי יאן, "חמישה דברים לדעת על האפיפיור החדש", באתר CNN (באנגלית)
6. ↑  "האפיפיור פרנציסקוס, לא פרנציסקוס הראשון", באתר לוס אנג'לס טיימס (באנגלית)
7. ↑  "האפיפיור פרנצסיקוס וקודמו בתפקיד נפגשו והתפללו ביחד", באתר Mako‏, 23 במרץ 2013
8. ↑  יצחק בן-חורין, איש השנה של הטיים: האפיפיור, באתר ynet‏, 12 בדצמבר 2013
9. ↑  ביקורו של פרנציסקוס ביד ושם, באתר יד ושם
10. ↑  אי-פי, ניו יורק טיימס, לראשונה בהיסטוריה: האפיפיור מבקר בחצי האי ערב, באתר הארץ, 3 בפברואר 2019
11. ↑  First-ever International Day of Human Fraternity focuses on tolerance, UN News, ‏2021-02-04 (באנגלית)
12. ↑  United Nations, International Day of Human Fraternity | Messages, United Nations (באנגלית)
13. ↑  ביקור של פיוס, באתר ynet, ‏2021-03-06
14. ↑  "האפיפיור פרנציסקוס שובר מסורת", באתר CNN (באנגלית)
15. ↑  "פרנציסקוס, איש צנוע שעבר מהארמון לדירה פשוטה", באתר האינדפנדנט (באנגלית)
16. ↑  Pope Francis Says Atheists Who Do Good Are Redeemed, Not Just Catholics, באתר הפינגטון פוסט
17. ↑  רויטרס, האפיפיור הדהים: "מי אני שאשפוט הומואים?", באתר ynet, 29 ביולי 2013
18. ↑  אתר למנויים בלבד האפיפיור פרנסיסקוס לגבר הומו: "אלוהים ברא אותך ככה, והוא אוהב אותך כפי שאתה", באתר הארץ, 20 במאי 2018
19. ↑  האפיפיור: תומך בנישואים אזרחיים של הומואים, באתר וואלה! NEWS, ‏21 באוקטובר 2020
20. ↑  אבי בליזובסקי, ‏האפיפיור פרנציסקוס: האבולוציה ממצה את הפוטנציאל האלוהי של כל יצור, באתר "הידען", 29 באוקטובר 2014

| מונרכים מכהנים |
| --- |
| אוקיאניה | **צ'ארלס השלישי** (אוסטרליהאוסטרליהאיי שלמהאיי שלמהטובאלוטובאלוניו זילנדניו זילנדפפואה גינאה החדשהפפואה גינאה החדשה אוסטרליה, איי שלמה, טובאלו, ניו זילנד, פפואה גינאה החדשה) • **טופו השישי** (טונגהטונגה טונגה) |  |
| אירופה | **ז'ואן אנריק ויווס אי סיסיליה** ו**עמנואל מקרון** (אנדורהאנדורה אנדורה)‏1 • **פיליפ** (בלגיהבלגיה בלגיה) • **פרדריק העשירי** (דנמרקדנמרק דנמרק) • **וילם-אלכסנדר** (הולנדהולנד הולנד) • **אנרי** (לוקסמבורגלוקסמבורג לוקסמבורג) • **הנס אדם השני** (ליכטנשטייןליכטנשטיין ליכטנשטיין) • **אלבר השני** (מונקומונקו מונקו) • **צ'ארלס השלישי** (הממלכה המאוחדתהממלכה המאוחדת הממלכה המאוחדת) • **האראלד החמישי** (נורווגיהנורווגיה נורווגיה) • **פליפה השישי** (ספרדספרד ספרד) • **פרנציסקוס** (קריית הוותיקןקריית הוותיקן קריית הוותיקן) • **קרל ה-16 גוסטב** (שוודיהשוודיה שוודיה) |
| אמריקה | **צ'ארלס השלישי** (איי בהאמהאיי בהאמהאנטיגואה וברבודהאנטיגואה וברבודהבליזבליזגרנדה (מדינה)גרנדה (מדינה)ג'מייקהג'מייקהסנט וינסנט והגרנדיניםסנט וינסנט והגרנדיניםסנט לוסיהסנט לוסיהסנט קיטס ונוויססנט קיטס ונוויסקנדהקנדה איי בהאמה, אנטיגואה וברבודה, בליז, גרנדה, ג'מייקה, סנט וינסנט והגרנדינים, סנט לוסיה, סנט קיטס ונוויס, קנדה) |
| אסיה | **מוחמד בן זאיד** (איחוד האמירויות הערביותאיחוד האמירויות הערביות איחוד האמירויות הערביות) • **ג'יגמה קיזר נאמגייל ואנגצ'וק** (בהוטןבהוטן בהוטן) • **חמד** (בחרייןבחריין בחריין) • **חסן אל-בולקיה** (ברונייברוניי ברוניי) • **נארוהיטו** (יפןיפן יפן) • **עבדאללה השני** (ירדןירדן ירדן) • **משעל** (כוויתכווית כווית) • **עבדאללה** (מלזיהמלזיה מלזיה)‏2 • **היית'ם** (עומאןעומאן עומאן) • **סלמאן** (ערב הסעודיתערב הסעודית ערב הסעודית) • **תמים** (קטר (מדינה)קטר (מדינה) קטר) • **נורודום סיהאמוני** (קמבודיהקמבודיה קמבודיה) • **ראמה העשירי** (תאילנדתאילנד תאילנד) |
| אפריקה | **מסוואטי השלישי** (אסוואטיניאסוואטיני אסוואטיני) • **לטסי השלישי** (לסוטולסוטו לסוטו) • **מוחמד השישי** (מרוקומרוקו מרוקו) |
| **מונרך • מונרכיה חוקתית • מונרכיה נבחרת • מונרכיה העוברת בירושה • מונרכיה אבסולוטית • מונרכיה פדרלית • דיארכיה**

---

**הערות: 1**ראשיה הרשמיים העליונים של אנדורה הם הנסיכים-שותפים (דיארכיה): נשיא צרפת עמנואל מקרון ובישוף אורז'יי ז'ואן אנריק ויווס אי סיסיליה
**2**היאנג די-פרטואן אגונג המלזי משלב מלוכה עם תפקיד נשיאותי |

|  |  |  |
| --- | --- | --- |
| **הקודם**:**בנדיקטוס השישה עשר** | **אפיפיור(רשימת האפיפיורים)** | **הבא**:**–** |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007462583405171
* BIBSYS: 13039201
* BNE: XX5290991
* BnF: cb166874861 (data)
* CANTIC: a11619351
* CiNii: DA18554705
* GND: 1032307897
* ICCU: PUVV400054
* ISNI: 0000 0001 0983 7331
* LCCN: no99003356
* LNB: 000190569
* MusicBrainz: 5778d5f1-ae14-42bf-9fe9-d79d6feb6835
* NDL: 001146415
* NKC: jx20130415003
* NLA: 50614605
* NLG: 242117
* NLK: KAC201305935
* NSK: 000605682
* NTA: 356194396
* RERO: 02-A023216423
* SELIBR: 362515
* SUDOC: 085533661
* Trove: 1508849
* VcBA: 495/63389
* VIAF: 68559410
* WorldCat: lccn-no99003356

 |